หุ้นปิดลด28.76จุด
หุ้นปิดรับสงกรานต์ที่ 760.90จุด ลดลง28.76จุด มูลค่าซื้อขาย33,485 ล้านบาท
12 เม.ย. 2553

หุ้นปิดรับสงกรานต์ที่ 760.90จุด ลดลง28.76จุด มูลค่าซื้อขาย33,485 ล้านบาท
ดัชนีวันนี้ ปิดที่ 760.90 จุด ลดลง 28.76 จุดหรือลดลง 3.64 % ดัชนีลดลงไปต่ำสุด 742.90 จุด และสูงสุดที่ 763.86 จุด ด้วยมูลค่าการซื้อขาย 33,485 ล้านบาท
ดัชนีลดลงอย่างหนักภายหลังเกิดการนองเลือดทางการเมืองเมื่อสุดสัปดาห์ที่ผ่านมา ส่งผลให้นักลงทุนเทขายหุ้นอย่างหนักในช่วงเช้าทำให้ดัชนีปิดช่วงเช้าที่ 40 จุด ก่อนที่จะกระเตื้องขึ้นมาปิดในช่วงบ่าย
นักวิเคราะห์บล.เอเชีย พลัส เชื่อว่าดัชนีในช่วงที่เหลือของเดือนเม.ย.2553จะลดลงจากแรงขายของนักลงทุนต่างชาติที่ก่อนหน้านี้เข้ามาซื้อหุ้นไทยต่อเนื่องถึง 31 วัน มูลค่ารวม5.88หมื่นล้านบาท โดยคาดว่าดัชนีจะลงไปถึง 697 จุด 
ดังนั้นจึงแนะนักลงทุนถือเงินสด 70% และลงทุนในหุ้นเพียง 30%เพื่อสำรองเงินไว้รองรับโอกาสการลงทุนในอนาคตเมื่อเริ่มเห็นสัญญานที่ดี